PATVIRTINTA

Kelmės rajono savivaldybės tarybos

2016 m. gegužės 26 d. sprendimu Nr. T- 141

**KELMĖS „KRAŽANTĖS“ PROGIMNAZIJOS DIREKTORIAUS**

**2015 METŲ VEIKLOS ATASKAITA**

**I. INFORMACIJA APIE ĮSTAIGĄ**

1. Kelmės „Kražantės“ progimnazija įregistruota Juridinių asmenų registre, kodas 190091812. Progimnazijos įsteigimo data – 1935 m. kovo 15 d., žydų pradinė mokykla. 1964m. – atidaryta Kelmės aštuonmetė mokykla. Nuo 1976 m. rugsėjo 1 d. – Kelmės 2-oji vidurinė mokykla. 1999 m. mokyklai suteiktas „Kražantės“ vardas. 2002 m. kovo mėn. mokykla reorganizuota į pagrindinę. Nuo 2013 m. rugsėjo 1 d. mokykla tampa progimnazija.

2. Progimnazijoje vykdomos pradinio, pirmos dalies pagrindinio ugdymo ir neformaliojo vaikų švietimo programos.

3. Progimnazija yra ribotos civilinės atsakomybės viešasis juridinis asmuo, turintis antspaudą su valstybės herbu ir įstaigos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose (AB DNB banke, kodas 40100 ir AB ,,Swedbank”, kodas 73000), atributiką.

**II. KONTAKTINĖ INFORMACIJA**

Mokyklos adresas: Vytauto Didžiojo g. 110, Kelmė

Pašto kodas: LT - 86140

El. pašto adresas: krazantespagrmok@takas.lt

Telefonas: 8 (427) 61 193

**III. ĮSTAIGOS VADOVAI**

4. Direktorė Laima Simėnienė, vadybinis stažas 33 metai, II-oji vadybinė kategorija. Bendras darbo stažas – 37 metai.

**IV. ĮSTAIGOS DARBUOTOJAI**

|  |
| --- |
| **PEDAGOGINIŲ DARBUOTOJŲ SKAIČIUS – 47** |
| Mokyklos vadovai | Pedagogai | Pagalbos mokiniui specialistai |
| 2 ( II vadybinė kategorija) | 40 | 5 |
| **PEDAGOGŲ KVALIFIKACIJA** |
| Mokytojai | Vyr. mokytojai | Mokytojai metodininkai |
| 5 | 20 | 15 |
| **PAGALBOS MOKINIUI SPECIALISTŲ KVALIFIKACIJA** |
| Specialistai | Vyr. specialistai | Specialistai metodininkai |
| 2 | 2 | 1 |
| **APTARNAUJANČIO PERSONALO DARBUOTOJŲ SKAIČIUS – 19** |
| **Pareigos** | **Darbuotojų skaičius** | **Etatų skaičius** |
| Vyr. buhalteris | 1 | 1 |
| Sekretorė  | 1 | 1 |
| Direktoriaus pavaduotojas ūkio reikalams  | 1 | 1 |
| Bibliotekininkė | 1 | 1 |
| IT specialistas | 1 | 0,75 |
| Valytoja  | 7 | 7,5 |
| Rūbininkė | 1 | 1,5 |
| Pagalbinis darbininkas | 3 | 2,25 |
| Kiemsargis | 1 | 1 |
| Vairuotojas | 1 | 1 |
| Apskaitininkas- kasininkas | 1 | 0,5 |

**V. ĮSTAIGOS VEIKLOS REZULTATAI**

5. **Progimnazijos konteksto pokyčiai** 2014-2015 mokslo metais

5.1. Komplektavimas. Kelmės „Kražantės“ progimnazijoje 2014-2015 mokslo metais buvo 23 klasių komplektai, mokslo metus pradėjo 512 mokinių. Iki 2015 m. rugpjūčio 31 d. iš mokyklos išvyko 86 mokiniai: 67- baigė 8 klases; 3- išvyko į užsienį, 7 - keitė mokyklą, 9 - keitė gyvenamą vietą.

5.2. Materialinė bazė. Progimnazijoje bendras patalpų plotas nepasikeitė. Gerinant ugdymo(si) sąlygas iš buvusio mokyklos bendrabučio pastato į mokyklos pastatą perkeltas likęs vienintelis anglų kalbos kabinetas. Šiuo metu antrajame mokyklos korpuse įsikūrę tik pagalbos mokiniui specialistai, technologijų centras, biblioteka ir skaitykla. Mokykloje įrengta: interaktyvi gamtos mokslų klasė (fizikos-geografijos) ir aktyvaus ugdymo sistema (biologija-chemija). Projektoriai įrengti pradinių klasių kabinete, anglų kalbos, tikybos kabinetuose. Televizoriai įrengti anglų kalbos, matematikos, pradinių klasių kabinetuose. Bendradarbiaujant su UAB „Camira Fabric“ technologijų kabinetas aprūpintas darbo medžiagomis (siūlai, medžiagų atraižos, gobelenas). III-io aukšto fojė įrengta poilsio vieta mokiniams, atnaujinta mokytojų kambario poilsio vieta.

5.3. Veiklos rūšys. Įsteigtas Vaikų dienos centras socialiai remtinų šeimų vaikams.

5.4. Dalyvavimas programose, projektuose. Progimnazija dalyvauja savanorystės programoje „Jaunasis maltietis“. Dalyvavimas programoje pagerino dalies kabinetų materialinę būklę: gauti mokykliniai suolai, kėdės. Vaikų dienos centras aprūpintas stalo žaidimais, mokyklinėmis priemonėmis, audio aparatūra.

5.5. Progimnazijos mokytojai dalyvavo mini mokymų kvalifikacijos tobulinimo programoje „Efektyvi klasės vadyba“.

5.6. Progimnazijoje vykdoma ,,Mergaičių programa“, finansuojama Suomijos finansinio mechanizmo.

5.7. Mokinių vežiojimas. Mokiniams, gyvenantiems atokioje kaimo vietovėje, kur nėra teikiamos maršrutinio transporto paslaugos, sudaryta sutartis su tėvais dėl mokinių vežiojimo į mokyklą ir iš mokyklos.

Mokinei, turinčiai negalią dėl vidutinio judesio ir padėties sutrikimų, sudaryta pavėžėjimo galimybė su kitos miesto ugdymo įstaigos mokykliniu transportu, teikiant įlaipinimo ir išlaipinimo pagalbą.

5.8. Mokinių maitinimas. Progimnazijos mokinius ir darbuotojus 4 metus maitino UAB „Amerija“. Kelmės „Kražantės“ progimnazijoje nusiskundimų dėl maisto kokybės negauta. Įvykdžius pirkimą 2015-2016 m. m. maitinimą organizuos tas pats tiekėjas. Mokinių nuomonės apie maisto kokybę klausiama nuolat.

5.9. Darbuotojai, jų kvalifikacija.Progimnazijoje dirba visi mokytojai, dalyko specialistai. 2014-2015 m. m. atestuotas 1 mokytojas (iš mokytojo kvalifikacinės kategorijos į vyresniojo mokytojo kvalifikacinę kategoriją).

 **Progimnazijos tikslo ir uždavinių įgyvendinimas**

**Tikslas: Nuosekliai plėtoti bendruomenės veiklą ugdant iniciatyvią, kūrybišką, pilietiškai atsakingą asmenybę.**

**1 uždavinys. Gerinti pamokos kokybę, kad mokiniai ir mokytojai patirtų sėkmę.**

6. Mokykla siekia gerinti pamokos kokybę ir šiam veiklos aspektui skiria gana daug laiko ir dėmesio: apie tai reguliariai diskutuojama Mokytojų tarybos posėdžiuose, metodinių grupių pasitarimuose, klasių valandėlėse, tėvų susirinkimuose. Klasių auklėtojai stebi ir analizuoja individualią vaiko pažangą, padeda nusistatyti savo pasiekimų lūkesčius. Mokiniai taip pat mokomi analizuoti savo mokymosi rezultatus, numatyti tikslus siekiant aukštesnių mokymosi pasiekimų. Kaišiadorių rajono Kruonio gimnazijos pedagogams organizuota metodinė diena. Pagal mainų programą tris mėnesius mokykloje dirbo anglų kalbos mokytoja Ayse Bora iš Turkijos. Anglų kalbos mokytoja metodininkė N. Bielskienė dalijosi gerąja darbo patirtimi su rajono anglų kalbos mokytojomis sėkmingos pamokos receptais. Anglų kalbos mokytojos V. Gliaudienė ir V. Simanauskienė vedė netradicinę anglų kalbos pamoką ne tik progimnazijos, bet ir rajono 3-ios klasės mokiniams „Let’s sing, let’s play, let’s tell stories and learn English“. Mokyklos pedagogai linkę skleisti gerąją profesinę patirtį (vedamos ir aptariamos atviros pamokos, skaitomi pranešimai respublikos, rajono mokytojams). Biologijos mokytoja metodininkė Ilona Sutkienė dalinosi gerąja darbo patirtimi su rajono biologijos mokytojais apie mokymosi motyvaciją pamokoje. 4-8 klasių mokiniams organizuota netradicinė pamoka- renginys „Žiniukų mūšis“, gamtamoksliškiausio mokinio konkursas. Mokymosi sunkumų turintiems mokiniams organizuotas renginys „5,6,7,8 +abc =?“. Apie patirtą pamokos sėkmę pradinių klasių mokiniai dalijasi su šalies pradinukais rengdami pranešimus respublikinėje pradinių klasių mokinių ir mokytojų konferencijoje „Noriu žinoti“.

**2 uždavinys. Efektyvinti klasės auklėtojo veiklą stiprinant klasių bendruomenes**

 7. Progimnazijos pedagoginei bendruomenei organizuotas seminaras: „Naujoji mokinių karta- prarastoji ar dar neatrastoji“, psichologo E. Karmazos paskaita „Kaip motyvuoti mokinį“. Klasės auklėtojos bendradarbiaudamos su socialine pedagoge Laima Kareiviene organizavo ugdymo karjerai dienas mokinių tėvelių darbovietėse. Mokinių tėvai padeda organizuoti šventes, ekskursijas, patys aktyviai jose dalyvauja. Kiekvieną mėnesį mokiniai kartu su klasės auklėtoja aptaria draugiškiausio klasės mokinio kandidatūrą ir teikia nominacijai „Draugiškiausias mokinys“.

 8. Klasių bendruomenės aktyviai dalyvavo mokyklos organizuojamoje akcijoje „Renkuosi mokytis“. Akcijos tikslas – suburti klasės kolektyvą siekiant geriausio pamokų lankomumo rezultatų. Laimėjusios klasės (3c ir 7c) apdovanotos prizais – ledų dėže.

 9. Klasės auklėtojos kartu su tėvais pastebi vaikų gebėjimus ir skatina juos dalyvauti renginyje „Mokyklos talentai“.

 10. 4a klasės auklėtoja organizavo „Protmūšį“ klasės tėvams ir jų vaikams.

**3 uždavinys. Ugdyti bendruomenės pilietinį sąmoningumą, atsakomybę už savo ir kitų sveikatą, saugumą**

11.Mokyklos bendruomenė aktyviai dalyvauja valstybinių švenčių datų paminėjimuose, tuo praturtindama miesto ir rajono kultūrinį gyvenimą. Tradicija tapo didelės Lietuvos vėliavos nešimas į mieste organizuojamus valstybinius renginius. Už originalų valstybinių datų paminėjimą mokyklos bendruomenei Lietuvos respublikos prezidentė įteikė valstybinę vėliavą. Mokyklos atstovai dalyvavo iškilmingame priėmime prezidentūroje. Organizuotas bėgimo maratonas „Kelmei 530“, kuriame dalyvavo visi mokiniai, mokytojai ir didelė dalis tėvų. Progimnazijoje nuolat vyksta sveikatinimo akcijos, renginiai: „Sportui – taip“, „Vanduo – gyvybės šaltinis“, „Švarios rankos“, „Širdelė mano“, „Akys – mūsų langas į pasaulį“, „Sveikata mano lėkštėje” ir t.t. Organizuodami renginius mokiniai renka lėšas akcijai „Maltiečių sriuba“. Progimnazijos nepamiršta buvę jos mokiniai, padeda organizuoti ir pravesti renginius (Naktinė stovykla, „Talentai 2014“, sukarintos estafetės, buvusių mokinių, dabar jau studentų paskaitos). 2014-2016 Kelmės „Kražantės“ progimnazija pripažinta Olweus mokykla.

 12. Aktyviai bendradarbiauta su socialiniais partneriais: Kelmės krašto muziejumi, Kelmės kultūros centru, Kelmės miškų urėdija, Maltos ordino pagalbos tarnyba , SMC, KPRC, meno, sporto mokyklomis, Kelmės „Aukuro“, Vaiguvos V. Šimkaus pagrindinėmis mokyklomis, Kelmės „Ąžuoliuko“ ir Kelmės „Kūlverstuko“ lopšeliais-darželiais, seniūnijomis, Telšių apskrities Kelmės rajono policijos komisariatu, vaikų teisių apsaugos tarnyba, pedagogine psichologine tarnyba, socialinės paramos skyriumi, visuomenės sveikatos biuru.

 13. Kartu su socialiniais partneriais organizuotos įvairios bendros veiklos, akcijos, spręstos problemos.

 14. **Vadovų indėlis**: Progimnazijos išorinio vertinimo duomenimis prie stipriųjų mokyklos veiklos aspektų priskiriama „demokratiškas vadovavimas mokyklai“ (4 lygis) ir „efektyvi lėšų vadyba“ (4 lygis). Mokyklos vadovų iniciatyva parengtas projektas, kurio dėka 10 progimnazijos mokinių dalyvavo „Lietuvos – Lenkijos jaunimo mainų programoje.Mokyklos vadovai dalyvauja mokyklos veiklos įsivertinime, metodinių grupių veikloje, inicijuoja projektų rengimą, mokytojų ir mokinių veiklos skatinimą, komandinio darbo plėtojimą ir materialinės bazės turtinimą.

1. **ĮSTAIGOS BIUDŽETAS**

|  |  |  |  |  |
| --- | --- | --- | --- | --- |
| **Eil. Nr.** | **Išlaidų straipsnių pavadinimas** | **2014 m. €** | **2015 m. €** | **Pokytis proc.** |
|
|   | **Valstybės lėšos** | **619483** | **582565** | **-6,0** |
|   |  iš jų: |   |   |   |
| 1. | Mokinio krepšelio lėšos (finansavimo šaltinis 20101) | 547112 | 519721 | -5,0 |
| 2. | Mokinių nemokamas maitinimas(finansavimo šaltinis 20018) | 42955 | 34694 | -19,2 |
| 3. | Mokymo aplinkai (finansavimo šaltinis 203 ) | 18478 | 22159 | 19,9 |
|   | Mokinių pavežėjimas (finansavimo šaltinis 203 ) | 9210 | 0 |   |
|   | Maisto gamyba (finansavimo šaltinis 203 ) | 231 | 0 |   |
| 4. | Mokymo aplinkai minimaliai algai didinti (fin.šaltinis 20405 ) |   | 2604 |   |
| 5. | Mokinio krepšelio išeitinei išmokai (fin.šaltinis20027) |   | 2645 |   |
| 6. | Viešųjų darbų vykdymas (finansavimo šaltinis 20016) | 1497 | 742 | -50,4 |
|   |   |   |   |   |
|   | **Savivaldybės lėšos** | **174720** | **172410** | **-1,3** |
|   |  iš jų: |   |   |   |
| 1. | Mokymo aplinkos lėšos (finansavimo šaltinis 102 ) | 136092 | 136186 | 0,1 |
|   | Mokymo aplinkos lėšos (finansavimo šaltinis 130 ) | 5358 |   |   |
| 2. | Mokinių pavežėjimas (finansavimo šaltinis 102) | 22822 | 25849 | 13,3 |
| 3. | Maisto gamyba (finansavimo šaltinis 102 ) | 3852 | 3449 | -10,5 |
| 4. | Biudžetinių įstaigų pajamos  | 6596 | 5603 | -15,1 |
| 5. | Mokinio krepšelio išeitinei išmokai (finansavimo šaltinis 102 ) |   | 1323 |   |
|   |   |   |   |   |
|   | **Kiti lėšų šaltiniai** | **2994** | **2154** |   |
| 1. | GPM pervedami 2 procentai | 904 | 1112 |   |
| 2. | Darbo birža | 2090 | 1042 |   |
|   | **Iš viso:** | **797197** | **757129** | **-5,0** |
|   | **Liko mokėtinos sumos 2015-12-31 - 4564.07 eurai :** |   |   |   |
|   | mokinio krepšelio 4062.52 eurai darbdavio soc. draudimo įmokos 30.98 |   |  |
|   | proc., 115.48 eurai soc. draudimo įmokos 9 proc. |  |   |  |
|   | mokymo aplinka 215.02 eurai mokėtinos sumos tiekėjams. |  |  |  |
|   | mokinių pavėžėjimas 60.71 eurai mokėtinos sumos tiekėjams. |   |  |  |
|   | maisto gamyba 110.34 eurai mokėtinos sumos tiekėjams. |   |  |  |

1. **ĮSTAIGOS TURTAS IR JO BŪKLĖ**

 15. **Nematerialus turtas.** **Likutinė vertė 0 €.** Kelmės „Kražantės“ progimnazija per 2015 m. nematerialaus turto negavo. Sukaupta amortizacijos suma 856,86 €. Kelmės „Kražantės“ progimnazija per 2015 m. nematerialaus turto nurašė 96,54 €. Kelmės „Kražantės“ progimnazijoje nematerialiojo turto apskaitoje nėra turto nuvertėjimo.

 2015 m. gruodžio 31 d. visiškai amortizuoto, tačiau vis dar naudojamo įstaigos veikloje nematerialiojo turto įsigijimo ar pasigaminimo savikaina sudaro 25662,52 €.

 Nebalansinėje sąskaitoje mokykla turi programinės įrangos 334,83 €.

 16. **Ilgalaikis materialus turtas. Likutinė vertė 660581,21 €.** Per 2015 metus Kelmės „Kražantės“ progimnazija ilgalaikio materialaus turto negavo.

 Pirkta žaidimo aikštelė „ Pilkosios gyvatės ir kopėčios 1-64“ už 608 € iš savivaldybės lėšų. Pirkta grožinės literatūros ir vadovėlių už 3906,45 €, gauta nemokamai knygų už 198,10 €, nurašyta knygų už 63,45 €.

 2015 metais nurašė turto už 1448,10 €, kuris visiškai nusidėvėjo ir nebetinkamas naudoti. Kelmės „Kražantės“ progimnazijoje materialiojo turto apskaitoje nėra turto nuvertėjimo.2015 m. gruodžio 31 d. visiškai nusidėvėjusio, tačiau naudojamo mokyklos veikloje materialaus ilgalaikio turto įsigijimo ar pasigaminimo savikaina sudaro 53568,58 €.

 Nebalansinėje sąskaitoje mokykla turi autobusą 31013,96 €, kompiuterių 9610,72 €, jėgos stakles 661,78 €, kito turto 5791,20 €.

 17. **Atsargos.** 2015 metais pirkta atsargų už 16309,14 €, gauta nemokamai 1369,54 €, nurašyta savo veiklai 13438,07 €. Atsargų likutis 2015-12-31 – 389,98 €.

 Nebalansinėje sąskaitoje 2015-12-31 mokyklos ūkinis inventorius -85167,50 €.

 18. **Per vienerius metus gautinos sumos.** Paskutinę ataskaitinio laikotarpio dieną per vienerius metus gautinų sumų savikaina 36699,21 €. sudaro:

18.1. gautinos sumos už suteiktas paslaugas – 45,22 €,

18.2. sukauptos gautinos sumos (kreditoriniam įsiskolinimui padengti) – 386,07 €,

18.3. sukauptos gautinos sumos (darbo užmokesčio ir soc. draudimo įmokos) – 4178,00 €,

18.4. sukaupti atostoginiai iš valstybės biudžeto – 27086,21 €,

18.5. sukaupti atostoginiai iš savivaldybės biudžeto – 5003,71 €;

18.6. Per vienerius metus gautinos sumos lyginant su 2014 metais sumažėjo 10184,23 €:

18.6.1. tiekėjams mokėtinos sumos sumažėjo 8701,65 €, su darbo santykiais susiję įsipareigojimai sumažėjo 1863,60 €, nes 2015 metais išmokėjome visą darbo užmokestį.

18.6.2. Sukauptos mokėtinos sumos padidėjo 358,62 €, nes padidėjo sukaupti atostoginiai.

2015 m. gruodžio 31 d. mokyklos banko pavedimų sąskaitoje liko nepanaudoti 2772,55 €. Iš jų: 2 procentų paramos 2522,28 €, projekto „Vaikai Lietuvoje“ – 237,82 €.

**VIII. INFORMACIJA APIE ĮSTAIGOJE ATLIKTUS PATIKRINIMUS**

19.Šiaulių visuomenės sveikatos centro Kelmės skyriaus patikrinimo aktas 2015 m. lapkričio 20 d. Nr. EP-K-114. PATIKRINIMO IŠVADA: Kelmės „Kražantės“ progimnazijos veikla vykdoma nepažeidžiant Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, reikalavimų.

 20. Šiaulių visuomenės sveikatos centro Kelmės skyriaus patikrinimo aktas 2015 m. vasario 27 d. Nr. EP-K-16. PATIKRINIMO IŠVADA: Kelmės rajono „Kražantės“ progimnazijoje 2014 m. spalio 29 d. (Patikrinimo akto Nr. EP-K-127) atliktos visuomenės sveikatos saugos kontrolės metu nustatyti Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ 9 p., 56 p., 98 p. pažeidimai pašalinti.

 21. Kelmės rajono savivaldybės administracijos statinio (-ių) techninės priežiūros patikrinimo aktas 2015 m. rugpjūčio 27 d. Nr. STP-226, STP-227 Statinių naudojimo priežiūros vykdytojo siūlymai bei reikalavimai: planuoti sporto salės sienos remontą, SMC pastato renovaciją.

**IX. PROBLEMOS, SUSIJUSIOS SU ĮSTAIGOS VEIKLA (TOBULINTINI VEIKLOS ASPEKTAI)**

|  |  |
| --- | --- |
| **Problemos** | **Sprendimo būdai** |
| Vertinimas kaip ugdymas. Individualios mokinių pažangos pamatavimas pamokoje. | Mokinių pažangos ir pasiekimų vertinimo tvarkos aprašo tikslinimas. Problemų identifikavimas pagal mokinio standartizuotų testų ataskaitas. Standartizuotų testų rezultatų panaudojimas ugdymo kokybės gerinimuiPagalbos mokiniui mokantis bendradarbiavimo sutarties sudarymas.„Konsultacinio centro“ įsteigimas.Išorinio diferencijavimo organizavimas 6 klasių matematikos pamokose.Gabių vaikų mokyklėlės veiklos tobulinimas.Vaikų dienos centro veiklos plėtojimas. |
| SMC pastato renovavimas | Planuoti renovaciją pagal gautas lėšas. |
| Sporto salės grindų ir išorinės sienos remontas. | Planuoti remontą pagal gautas lėšas. |
| Kiemo asfaltavimas, lietaus vandens nutekėjimo sistemos tvarkymas, priešgaisrinės signalizacijos įrengimas. | Planuoti darbus pagal gautas lėšas. |

Direktorė Laima Simėnienė